Diari Oficial de la Generalitat Valenciana


Sumari del DOGV 6349, del 07-09-2010 (2010/9592)

ACORD de 3 de setembre de 2010, del Consell, constituït com a Junta General d'Accionistes de la mercantil VAERSA, Valenciana d'Aprofitament Energètic de Residus, SA, pel qual es modifiquen els articles 2 i 4 dels seus Estatuts socials.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6349

Data del DOGV
:   07-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/9592


Data del document
:   03-09-2010

Organisme emissor
:   Valenciana d'Estratègies i Recursos per a la Sostenibilidad Ambiental, SA

Tipus de document
:   Acord

Descriptors 

:   * Valenciana d'Aprofitament Energètic de Residus, SA
    * empresa pública
    * legislació
    * societat mercantil
    * capital social
    * ampliació de capital
    * reglament intern

ACORD de 3 de setembre de 2010, del Consell, constituït com a Junta General d'Accionistes de la mercantil VAERSA, Valenciana d'Aprofitament Energètic de Residus, SA, pel qual es modifiquen els articles 2 i 4 dels seus Estatuts socials. [2010/9592]  
El Consell, en la reunió del dia 3 de setembre de 2010, va adoptar l'acord següent:  
El Consell, reunit a València el dia 3 de setembre de 2010, com a Junta General d'Accionistes, amb el caràcter d'Universal, de la mercantil VAERSA, Valenciana d'Aprofitament Energètic de Residus, SA, accepta els punts de l'ordre del dia següents de la reunió:  
1r. Modificació dels articles 2 i 4 dels Estatuts socials.  
2n. Autorització al president i al secretari del Consell d'Administració, indistintament, per a realitzar tots els actes necessaris per a l'execució dels anteriors punts de l'ordre del dia, atorgant-los els més amplis poders per a la rectificació, si és el cas, dels acords adoptats, per a l'atorgament de les oportunes escriptures públiques i per a instar la inscripció d'aquestes en el Registre Mercantil.  
3r. Autorització al secretari del Consell d'Administració per a certificar el contingut de l'acta d'aquesta Junta Universal d'Accionistes i dels acords presos en aquesta.  
En tractar-se d'una empresa pública de la Generalitat, i sent aquesta soci únic, s'hi troba present tot el capital social.  
Després de l'oportuna deliberació, i no havent-hi intervencions de les quals se sol·licite constància, el Consell, en la condició de Junta General d'Accionistes, amb el caràcter d'Universal, per unanimitat,  
ACORDA  
Primer  
1. Modificar l'article 2 dels Estatuts socials, que queda redactat amb el tenor literal següent, íntegrament substitutiu de l'anterior:  
«Article 2  
La societat té com a objecte:  
1. La construcció d'infraestructures destinades a l'emmagatzemament, la valorització o l'eliminació de qualsevol tipus de residus, com també la realització de qualsevol activitat relacionada amb la gestió d'aquests, en particular, la recollida, el transport, l'emmagatzemament, el depòsit, el tractament, el reciclatge, la transformació i l'eliminació, la comercialització i la venda dels productes resultants, com també la regeneració de sòls contaminats.  
2. La protecció, la conservació, el manteniment, la vigilància, la millora, la recuperació, la rehabilitació, la investigació i la gestió necessàries per al manteniment de les condicions ambientals de qualsevol espai natural, siga legalment protegit o no, com també de pedreres, graveres i altres explotacions d'àrids, riberes, marges, llits i conques fluvials, litorals i llits marins, pastius, masses arbòries, forests i terrenys forestals, i en general, de qualsevol espai o bé susceptible de protecció o tractament pels valors ambientals que continga.  
3. La protecció, la conservació, el manteniment, la vigilància, la millora, la recuperació, la rehabilitació i la repoblació de la flora i la fauna.  
4. La gestió, la vigilància, l'aprofitament i la regeneració de forests i la resta de recursos forestals; la protecció hidrològica de marges, riberes i conques; la protecció, la recarrega i la regeneració d'aqüífers i rius; la depuració i el sanejament de les aigües; i la protecció, el tractament i la regeneració de sòls.  
5. L'experimentació, la investigació i el seguiment de tècniques i coneixements relatius a la prevenció de l'efecte del canvi climàtic i a qualsevol forma de contaminació atmosfèrica, i si és el cas, la comercialització i la venda d'aquestes tècniques i coneixements; la protecció, la conservació, la millora, la recuperació, la investigació i la gestió necessària per al manteniment i la regeneració de les condicions ambientals atmosfèriques.  
6. La realització d'estudis d'impacte ambiental, l'execució d'aquests i la vigilància de les mesures correctores o del condicionat ambiental.  
7. La realització de qualsevol tipus de tasques en relació amb la consultoria, la implantació i el manteniment de sistemes de gestió de la qualitat i excel·lència empresarial, sistemes de gestió ambientals, sistemes i models d'eficiència energètica, com també la realització d'auditories externes a fi d'evidenciar el compliment pels esmentats sistemes de la normativa establida en el corresponent marc de referència.  
8. La realització d'activitats destinades a la detecció i la prevenció de catàstrofes ambientals (incendis, inundacions, etc.), l'extinció d'incendis i la restauració paisatgística, com també activitats d'investigació i divulgació en la matèria.  
9. L'elaboració d'estudis, treballs i dictàmens, com també l'organització de cursos, xarrades, jornades, conferències, taules redones, activitats de divulgació, educació, difusió o ensenyament en matèries relacionades amb l'objecte social.  
10. La gestió i la protecció dels recursos hídrics, la construcció i l'explotació d'infraestructures hidràuliques, la modernització de regadius, la reutilització i l'estalvi de l'aigua, com també activitats destinades al control i la protecció de la qualitat de l'aigua, incloent la presa de mostres i l'estudi analític (físic, químic i microbiològic) de les aigües d'abastiment litorals, continentals i abocaments per a la determinació de la qualitat d'aquestes, i la realització dels estudis i investigacions necessaris, com també les experimentacions, els assajos, les aplicacions i la divulgació necessària per a la millora i el manteniment de la qualitat de les aigües.  
11. La realització d'obres de construcció civil, serveis i labors forestals, agropecuàries i silvícoles, restauració d'espais ambientals, tractament, distribució i venda de residus forestals, agrícoles, industrials o de qualsevol altre tipus, susceptibles d'aprofitament energètic.  
12. La construcció i la gestió d'infraestructures agràries i ramaderes, l'exercici d'activitats relacionades amb la millora de l'entorn rural, l'optimització de regadius, la sostenibilitat i la biomassa, com les activitats encaminades a l'optimització en la utilització dels recursos naturals i la investigació, experimentació, capacitació i transferència de tecnologia.  
13. L'ordenació, el desenvolupament, la protecció i la millora de les produccions agrícoles, ramaderes i pesqueres, com també la formació i la capacitació professional maritimopesquera.  
14. La realització d'activitats relatives a l'ordenació del territori i del litoral, com també la gestió de les polítiques de paisatge a la Comunitat Valenciana.  
15. La realització de qualsevol tipus d'actuacions destinades a millorar la qualitat de vida a les zones rurals, elaboració d'estratègies per al seu desenvolupament, com també qualsevol tipus d'activitats destinades a la modernització del sector pesquer i agroalimentari de la Comunitat Valenciana.  
16. El finançament de la construcció o explotació de les infraestructures i de la resta d'actuacions que siguen objecte de comanda.   
17. La realització de tasques o activitats complementàries o accessòries a les indicades anteriorment.   
18. L'arrendament i subarrendament de qualsevol tipus de béns mobles i immobles relacionats amb l'objecte social de l'empresa.  
En tot el que siga necessari, les activitats anteriorment relacionades poden ser executades mitjançant els oportuns professionals amb títol oficial.  
Les activitats integrants de l'objecte social poden efectuar-se totalment o parcialment, de mode indirecte, mitjançant la titularitat d'accions o de participacions en societats amb objecte idèntic o anàleg.»  
2. Modificar l'article 4 dels Estatuts socials, que queda redactat del tenor literal següent, íntegrament substitutiu de l'anterior:  
«Article 4  
La societat es constitueix per temps indefinit, i començarà les seues operacions el dia de l'atorgament de l'escriptura de constitució.  
La societat es configura com una empresa de la Generalitat, de conformitat amb el que estableix l'article 5.2 del Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, del Consell, i té la consideració de medi propi instrumental i servei tècnic de cadascun dels departaments en què s'estructura la Generalitat, les seues entitats i centres adscrits, i els poders adjudicadors que en depenen.  
Les comandes que li puguen conferir a la societat totes les entitats esmentades anteriorment han de ser les previstes en l'article 4.1.n) de la Llei 30/2007, de 30 d'octubre, de Contractes del Sector Públic, i queden excloses del seu àmbit d'aplicació. Aquest règim determina la impossibilitat de participar en les licitacions públiques convocades per les entitats de què la societat siga mitjà propi, sense perjudici que, quan no hi concórrega cap licitador, puga encarregar-se-li l'execució de la prestació objecte d'aquestes.»  
Segon  
Facultar expressament el president i el secretari del Consell d'Administració, indistintament, per a realitzar els actes necessaris per a l'execució dels punts de l'ordre del dia anteriors, atorgant-los els més amplis poders per a la rectificació, si és el cas, dels acords adoptats, per a l'atorgament de les escriptures públiques oportunes i per a instar la inscripció d'aquestes en el Registre Mercantil, sol·licitant expressament la inscripció parcial per al cas que alguns dels acords no siguen inscriptibles a judici del registrador i n'impedira la inscripció.  
Tercer  
Autoritzar el secretari del Consell d'Administració perquè certifique el contingut de l'acta d'aquesta Junta General Universal d'Accionistes i dels acords presos en aquesta.  
Aquests acords es transcriuen literalment.  
No havent-se debatut més assumptes que els ressenyats en l'ordre del dia, s'aprova aquesta acta de la reunió de la Junta General Universal d'Accionistes de la mercantil VAERSA, Valenciana d'Aprofitament Energètic de Residus, SA.  
Aquest acord s'ha de publicar en el Diari Oficial de la Comunitat Valenciana.  
València, 3 de setembre de 2010  
El vicepresident primer i secretari del Consell,  
VICENTE RAMBLA MOMPLET